ᱥᱤᱱᱳᱯᱷᱟᱨᱢ ᱵᱤᱟᱭᱵᱤᱯᱤ ᱠᱳᱵᱷᱤᱰ-᱑᱙ ᱴᱤᱠᱟᱹ

ᱥᱤᱱᱳᱯᱷᱟᱨᱢ ᱵᱤᱟᱭᱵᱤᱯᱤ ᱠᱳᱵᱷᱤᱰ-᱑᱙ ᱴᱤᱠᱟᱹ ᱥᱮ ᱵᱤᱵᱤᱟᱭᱵᱤᱯᱤ-ᱠᱳᱨᱵᱦ ᱫᱚ ᱥᱤᱱᱳᱯᱷᱟᱨᱢ ᱟᱜ ᱵᱮᱱᱟᱣᱟᱜ ᱵᱟᱨᱮᱭᱟ ᱱᱤᱥᱠᱨᱤᱭᱳ ᱵᱷᱟᱭᱨᱟᱥ ᱞᱮᱠᱟᱱ ᱠᱳᱵᱷᱤᱰ-᱑᱙ ᱴᱤᱠᱟᱹ ᱠᱟᱱᱟ᱾  ᱱᱚᱣᱟ ᱴᱤᱠᱟᱹ ᱫᱚ ᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫᱽ ᱥᱮᱡ ᱖᱐,᱐᱐᱐ ᱜᱚᱴᱟᱝ ᱢᱟᱹᱱᱢᱤ ᱪᱮᱛᱟᱱ ᱥᱮᱞᱮᱫᱤᱭᱟᱹ ᱠᱚ ᱥᱟᱶ ᱟᱨᱡᱮᱱᱴᱤᱱᱟ, ᱵᱟᱦᱚᱨᱟᱭᱤᱱ, ᱢᱤᱥᱚᱨ, ᱢᱚᱨᱚᱠᱠᱳ, ᱯᱟᱠᱤᱥᱛᱟᱱ, ᱯᱮᱨᱩ ᱟᱨ ᱟᱨᱚᱵᱽ ᱟᱢᱤᱨᱟᱛ ᱨᱮ ᱛᱮᱥᱟᱨ ᱫᱷᱟᱣ ᱛᱮ ᱯᱳᱨᱤᱠᱠᱷᱟ ᱦᱩᱭ ᱟᱠᱟᱱᱟ᱾ ᱵᱤᱵᱤᱟᱭᱵᱤᱯᱤ-ᱠᱳᱨᱵᱷᱤ ᱴᱤᱠᱟᱹ ᱫᱚ ᱠᱳᱨᱳᱱᱟᱵᱷᱮᱠ ᱟᱨ ᱵᱤᱵᱤᱵᱷᱤ᱑᱕᱒ ᱴᱤᱠᱟᱹ ᱞᱮᱠᱟᱜᱮ ᱢᱤᱫ ᱨᱚᱠᱚᱢ ᱴᱮᱠᱱᱚᱞᱚᱡᱤ ᱵᱮᱵᱷᱟᱨ ᱠᱟᱛᱮ ᱵᱮᱱᱟᱣ ᱟᱠᱟᱱ ᱱᱤᱥᱠᱨᱤᱭᱳ ᱵᱷᱟᱭᱨᱟᱥ ᱵᱷᱤᱛᱛᱤᱠ ᱠᱳᱵᱷᱤᱰ-᱑᱙ ᱴᱤᱠᱟᱹ ᱠᱟᱱᱟ᱾

ᱟᱨᱚᱵᱽ ᱟᱢᱤᱨᱟᱛ ᱨᱮ ᱛᱮᱥᱟᱨ ᱫᱷᱟᱣ ᱨᱮᱱᱟᱜ ᱚᱨᱡᱚ ᱙ ᱰᱤᱥᱮᱢᱵᱚᱨ ᱒᱐᱒᱐ ᱥᱮᱨᱢᱟ ᱨᱮ ᱯᱟᱨᱥᱟᱞ ᱞᱮᱫᱟ ᱠᱳ᱾ ᱚᱱᱟ ᱨᱮ ᱧᱮᱞᱚᱜ ᱠᱟᱱᱟ ᱱᱚᱣᱟ ᱴᱤᱠᱟᱹ ᱫᱚ ᱠᱳᱵᱷᱤᱰ-᱑᱙ ᱵᱷᱟᱭᱨᱟᱥ ᱵᱤᱨᱩᱫᱷ ᱨᱮ ᱘᱖% ᱮ ᱠᱟᱹᱢᱤ ᱫᱟᱲᱮᱟᱭ᱾ ᱵᱤᱟᱭᱵᱤᱯᱤ ᱴᱤᱠᱟᱹ ᱫᱚ ᱱᱚᱨᱢᱟᱞ ᱯᱷᱨᱤᱡᱽ ᱨᱮᱱᱟᱜ ᱛᱟᱯᱢᱟᱛᱨᱟ ᱨᱮ ᱛᱟᱸᱦᱮᱸ ᱫᱟᱲᱮᱭᱟᱜᱼᱟ ᱚᱱᱟᱛᱮ ᱡᱚᱛᱚᱞᱮᱠᱟᱱ ᱡᱟᱜᱟ ᱨᱮᱜᱮ ᱱᱚᱣᱟ ᱴᱤᱠᱟᱹ ᱮᱢ ᱛᱮᱫᱚ ᱚᱥᱩᱵᱤᱫᱷᱟ ᱵᱟᱹᱱᱩᱜᱼᱟ᱾ 

ᱵᱤᱟᱭᱵᱤᱯᱤ ᱴᱤᱠᱟᱹ ᱫᱚ ᱮᱥᱤᱭᱟ, ᱟᱯᱷᱨᱤᱠᱟ, ᱠᱚᱧᱮ ᱟᱢᱮᱨᱤᱠᱟ, ᱤᱣᱨᱳᱯ ᱨᱮᱱᱟᱜ ᱠᱤᱪᱷᱩᱜᱟᱱ ᱫᱤᱥᱟᱹᱢ ᱨᱮ ᱮᱢ ᱦᱩᱭᱩᱜ ᱠᱟᱱᱟ᱾ ᱥᱤᱱᱳᱯᱷᱟᱨᱢ ᱒᱐᱒᱑ ᱥᱮᱨᱢᱟ ᱨᱮ ᱑ ᱵᱤᱞᱤᱭᱚᱱ ᱰᱳᱡᱽ ᱮ ᱵᱮᱱᱟᱣᱟ ᱢᱮᱱᱛᱮᱭ ᱞᱟᱹᱭ ᱟᱠᱟᱫᱟ᱾ 

ᱡᱮᱜᱮᱛ ᱡᱟᱠᱟᱛ ᱦᱮᱞᱛᱷ ᱜᱟᱶᱛᱟ ᱒᱐᱒᱑ ᱥᱮᱨᱢᱟ ᱨᱮ ᱗ ᱢᱮ ᱥᱤᱱᱳᱯᱷᱟᱨᱢ ᱠᱳᱵᱷᱤᱰ-᱑᱙ ᱴᱤᱠᱟᱹ ᱡᱮᱜᱮᱛ ᱡᱟᱠᱟᱛ ᱨᱮᱱ ᱢᱟᱹᱱᱢᱤ ᱪᱮᱛᱟᱱ ᱵᱮᱵᱷᱟᱨ ᱨᱮᱱᱟᱜ ᱟᱹᱭᱫᱟᱹᱨᱤᱭ ᱮᱢᱟᱫᱤ ᱛᱟᱸᱦᱮᱸᱱᱟ᱾ 

 ᱯᱷᱮᱰᱟᱛ 
ᱛᱷᱚᱠ:ᱠᱳᱵᱷᱤᱰ-᱑᱙ ᱴᱤᱠᱟᱹ